Fakta: Kamus mendefinisikan wira sebagai orang dikagumi kerana keberanian,
pencapaian hebat atau berhati mulia.
Jika anda tanya budak-budak gred ketiga…
Apa maksud "wira" bagi kamu?
Orang yang boleh terbang.
Yang tegakkan keadilan dalam masyarakatnya.
Ada pendengaran dan penglihatan luar biasa.
Selamatkan kita dengan membaling kereta dan sebagainya.
Saya rasa ada pelbagai jenis wira.
- Tapi… - Saya tahu.
Saya biadab sebab menyampuk. Tak mengapa.
Itu Charles, adik saya.
Apa-apa pun, jika anda tanya siapa wira mereka…
- Ibu saya. - Tentulah ibu saya.
- Bapa saya. - Billie Eilish.
Jawapannya kelakar,
sebab ibu bapa kawan-kawan saya tak boleh terbang atau baling kereta.
Saya tak tahu tentang Billie Eilish, tapi saya rasa dia pun sama.
KEBAKARAN SEMALAMAN DAPAT DIKAWAL
Ketegangan memuncak apabila penduduk dan perniagaan berdekatan dikosongkan.
Tapi terima kasih kepada keberanian
petindak pertama Pasukan Bomba Middleton,
- nampaknya… - Saya harap ayah okey.
Ayah memang perlukan mandian panas.
- Ayah! - Hei.
- Ayah okey. - Ayah takut?
Ya. Jika ayah lambat sampai beberapa saat,
ayah tak dapat beli biskut mapel Crumbdillyicious terakhir.
Mujur awak selamat.
Mereka tidur?
Lizzie tidur lapan jam, Charles pula tak lena.
- Dia risau akan awak. - Ayah selamatkan sesiapa?
Ya.
Makhluk kecil yang terperangkap sebab menyorok di hujung kabin.
Kamu nak jumpa?
Anak anjing!
Boleh kita bela?
- Ia boleh jadi hadiah hari lahir saya. - Tak adil.
- Saya patut milikinya. Saya lebih tua. - Jadi?
Saya lebih banyak tahu tentang anjing daripada awak.
- Sudahlah. - Awak lebih tahu daripada semua orang.
- Jadi? Mak, sokong saya. - Ayah, tolong.
Okey. Hei. Dengar sini. Mak dan ayah dah berbincang
dan kita belum bersedia untuk bela anak anjing.
- Apa? - Apa? Bila kamu bincang?
Tadi. Kami berpandangan macam ini.
Itu perbincangan?
Sama macam ayah tengok kamu begini dan kamu faham maksudnya.
- Maksudnya, kita tak boleh bela. - Balai sedang cetak risalah
dan sebarkan e-mel untuk mencari pemiliknya.
Ayah tahu jika pemilik haiwan dijumpai tak muncul dalam tujuh hari,
ada 90 peratus kemungkinan ia diabaikan?
Sementara ayah cari pemiliknya, di mana ia akan tinggal?
Saya yakin dengan perbincangan ini.
Saya pun.
Untuk beberapa hari saja. Tak mungkin ia akan kotorkan bilik stor.
- Ya! - Ya! Terima kasih.
Saya dah kata.
Saya dah fikirkan nama. Ashley.
Kita boleh panggilnya Ash, sebab ayah jumpa dalam debu.
Atau sebab ia muncul daripada debu, kita namakan Phoenix.
Saya baca buku tentang makhluk mitos.
Tapi saya pun suka nama Ash.
Mak perlu siapkan kerja, jadi ia tanggungjawab kamu.
Beri makan, bersihkan najis dan pastikan ia tak bermasalah.
Baiklah, mak.
Jangan biarkan ia pijak karpet baharu. Bapa kamu dimaafkan kali ini.
Hari ini hari pertama Ash di tempat baharu,
saya rasa lebih baik saya dan Charles tak pergi ke sekolah
- dan teman Ash. - Ya, idea yang bagus.
Boleh?
Apa?
PENJAGAAN ANAK ANJING LIZZIE: BEKAS AIR DAN MAKANAN ANJING
CHARLES: PASTIKAN RUMAH MESRA ANAK ANJING
- Kelab debat? - Sudah hantar ucapan penutup.
- Kelas memasak? - Mereka kehabisan tepung.
- Bagus. Perhentian bas pukul 3:00? - Okey.
Anjing yang baik.
Yang mana anjing baik? Awak.
Saya ada banyak gelaran, En. Peterson, tapi anjing yang baik…
ialah kali pertama. Saya harap awak dapat tidur lena.
Hei, Charles, ada apa dalam beg?
Kuah cili vegan, serbuk pretzel, separuh sandwic keju panggang…
Awak tak boleh beri anak anjing makan lebihan makanan.
- Ia perlukan diet seimbang. - Ya, saya tahu.
Okey, kita tak boleh buat silap.
Jika kita mahu mak dan ayah benarkan kita bela Ash,
semuanya perlu sempurna.
Alamak!
- Oh, Tuhan. - Apa awak dah buat?
Busuk! Awak masih berbau asap.
Okey. Kita ada setengah jam sebelum mak balik.
Saya mandikan. Awak kemas bilik.
Kenapa bukan saya mandikan dan awak kemas bilik?
Charles, kita tiada masa nak bergaduh. Kita perlu bekerjasama sebagai pasukan.
Itu saja cara kita dapat membelanya.
Okey, tapi ia akan jadi anjing siapa?
Bukan sesiapa. Ia akan jadi anjing kita. Okey?
Okey. Kenapa bukan saya mandikan dan awak kemas bilik?
Awak akan buat matanya dimasuki sabun. Kita perlu cuci guna air garam
dan kita tak ada, sebab mak buang sejak ayah jalani LASIK.
- Tapi kita boleh gunakan… - Tak mengapa.
- Awak mandikan dan saya kemas bilik. - Bagus. Mari, Ash.
Mak dah balik. Bilik stor dah kemas. Bagaimana mandian Ash?
Mengejutkan.
- Tak mungkin! - Percayalah.
Ia diselaputi asap. Rupa-rupanya ia Golden Retriever.
Lizzie? Charles?
Di sini.
Okey. Mari kenalkan mak kepada…
- Goldie. - Goldie?
Ia dah tak nampak macam debu, betul?
Goldie si Golden Retriever?
Saya suka.
Jadi, bagaimana hari pertama Ash…
Ini anjing apa?
Kami sangat risau ia tersedut banyak asap.
Anjing boleh sakit.
Saya rasa dia tahu.
Saya nampak sesuatu di sini. Lubang telinga merah jambu comel.
Paru-paru dan degupan jantungnya bagus.
Ia sihat dan boleh balik.
Jadi, berapa bayarannya?
Biar saya lihat.
Anak anjing comel yang diselamatkan dalam kebakaran adalah percuma.
- Terima kasih. - Terima kasih.
Terima kasih sebab jaga Goldie. Ia comel.
- Ia cuma perlukan KKK. - Maksud awak, PDK?
Bukan, KKK. Kesabaran, kasih sayang dan konsisten.
Saya tahu kamu berdua pasti akan menyayanginya,
- tapi melatih anjing mengambil masa. - Awak ada nasihat?
Saya penyokong pendedahan awal kepada haiwan lain.
Kenalkan kepada anjing lain.
Ada perdebatan dalam komuniti penjagaan haiwan,
- tapi saya rasa mereka… - Debat.
Alamak, saya dah lambat. Saya pergi dulu.
Hei, janji awak akan bawanya balik terus.
- Ya. Janji. - Selamat tinggal.
Selamat tinggal.
Awak tak perlu berkongsi.
Goldie, tengok.
Hai.
Saya nampak anjing awak duduk tepi tingkap
dan saya fikir mungkin ia boleh berkawan.
Berkawan? Dengan Rufus? Tidak.
Rufus cuma mahu duduk sendirian dan memandang ke luar tingkap.
Kenapa?
Ia jadi begitu sejak Henry kesayangan saya meninggal dunia tahun lepas.
Maafkan saya.
Saya tahu awak tak kenal saya atau Goldie, tapi boleh kita cuba?
Saya rasa ia boleh membantunya dan Rufus.
Barulah ibu bapa saya benarkan saya bela Goldie.
Tiada masalah jika cuma berjumpa, bukan?
Masalah akan timbul.
Rufus agak jengkel kerana dah tua
dan anak anjing awak akan dibuli dan bukan jadi pengikut.
Awak patut balik sebab saya perlu… Rufus!
Alamak! Tidak! Rufus!
- Goldie, berhenti! - Rufus, jangan!
Nenek, kenapa?
Tengoklah, Sammy.
- Tak mungkin. - Percayalah.
Agak pelik kita tak pernah berjumpa di sekolah.
Saya tak kenal ramai kawan. Saya dan nenek berpindah ke sini empat bulan lalu.
- Selepas datuk awak meninggal dunia? - Datuk saya?
Datuk awak. Henry.
Bukan. Henry anjing kami yang lain. Ia sangat tua.
- Goldie sangat suka tulang itu. - Tak sangka Rufus benarkan ia ambil.
Ia suka perisa mentega kacang. Pasti Rufus suka Goldie.
Saya rasa Goldie pun suka Rufus.
Rufus tahu apa-apa helah?
Beberapa saja. Hei, Rufus. Laga penumbuk.
Hebat. Boleh awak ajar Goldie?
Entahlah. Tapi kita boleh cuba.
Jadi, bagaimana dengan debat?
Kakak kamu hebat. Mak rasa kamu pasti suka.
- Awak ke mana? - Panjang ceritanya, tapi…
- Selamat pagi. - Awak bangun lambat.
Selamat pagi.
Malam yang mencabar di balai bomba.
Saya ambil masa lama untuk kalahkan Leftenan Fleckman dalam Mega Cart Racer.
Tahniah. Saya tahu awak banyak berlatih lakukan belokan sambil membrek.
Ada perkembangan tentang anjing?
Sebenarnya, saya ada berita baik dan buruk.
Berita buruk dulu.
Tiada siapa muncul untuk mengambilnya, jadi nampaknya betul kata kamu.
Goldie mungkin diabaikan.
- Jadi, apa berita baik? - Ada pasangan ternampak risalah
dan mereka berminat nak bela Goldie.
- Mereka akan datang hujung minggu ini. - Ayah kata berita baik.
Itu berita paling teruk!
- Sayang, kami kata beberapa hari. - Tak, mak yang kata.
Tolonglah. Goldie anak anjing yang baik dan bijak. Tengok.
Sekejap, apa awak buat?
Charles, mak dah kata jangan benarkan ia pijak karpet baharu.
Saya ajarnya helah. Percayalah.
Okey, Goldie. Laga penumbuk.
Ayuh, kamu tahu caranya. Laga penumbuk.
Goldie, tidak!
Mari, si kecil. Hei. Mari keluar.
Charles, jumpa mak di dapur.
Pergi ambil tabung kamu berdua.
Helah yang bagus, Charles. Terima kasih sebab jejaskan peluang kita.
Ya, saya dah jejaskan segalanya.
Lizzie tak nak tegur saya…
ia tidaklah teruk, tapi masih menyedihkan.
Jangan. Guna ini.
Ini saja penyedut awak perlukan.
Awak tahu berapa banyak pokok dan penyu dapat diselamatkan?
Pasti ibu bapa saya tak benarkan saya bela penyu juga.
Baguslah. Penyu lebih gembira di habitat semula jadinya
dan ia boleh hidup selama lebih 100 tahun.
Siapa akan menjaganya?
Saya cakap saja.
Saya perlu tunggu sehingga dewasa untuk bela anak anjing.
Sebenarnya,
awak boleh bawa Goldie ke rumah saya, kita boleh ajar lebih banyak helah.
Kemudian, mungkin ibu bapa awak akan ubah fikiran
- sebelum pasangan itu datang. - Entahlah.
Tolonglah. Rufus sedih. Ia habiskan sepanjang hari merenung ke luar tingkap.
Tapi ia suka bermain dengan Goldie.
Saya pun suka. Ia mengingatkan saya kepada Henry.
Apa salahnya? Paling teruk pun, ia kencing atas karpet nenek awak.
- Laga penumbuk? - Ya.
- Ini saya. - Sebab itu saya kunci.
Lizzie, saya tahu saya buat silap. Tapi saya rasa saya boleh betulkan.
Tapi saya tak boleh buat tanpa awak. Kita satu pasukan, bukan?
Okey, Rufus. Duduk.
Bagus. Giliran awak.
- Hei, Goldie. Berdiri, kemudian duduk. - Berdiri.
Jika nak duduk, kamu perlu berdiri. Jadi, berdiri kemudian duduk.
Goldie sangat suka tulang mentega kacang itu.
Hei, Charles.
Dengar sini. Saya rasa bersalah dan tak patut marah awak.
Maksud saya, kebanyakan masa awak patut dimarahi, tapi bukan kali ini.
Tak apa. Awak fikir kita akan kehilangan Goldie.
- Saya pun akan marah. - Bukan itu saja.
Saya rasa kadangkala saya suka rasa terkawal.
Kadangkala?
Apa-apa sajalah. Sebagai pasukan, saya tak boleh kawal segalanya.
Awak dimaafkan kali ini.
Terima kasih.
Okey. Kita ada tiga hari untuk latih Goldie sebelum pasangan itu datang.
Kemudian, setelah mak dan ayah sedar betapa hebatnya kamu,
kamu boleh tinggal dengan kami buat selamanya.
Mari.
Mereka dah balik.
Ini tentu Goldie.
Comelnya kamu.
Anak-anak, ini pasangan Lu.
Saya sangka mereka akan datang hari Sabtu.
Setiap hari kami tengok gambar Goldie. Kami tak sabar.
- Boleh kami belai? - Ya.
Tapi sekarang, ia haus.
- Ya, haus. - Ya. Ia perlu minum.
Okey. Saya ada soalan.
Laman awak berpagar?
Ya. Seluas 12,000 meter persegi, jadi ada banyak ruang untuk ia berlari.
Bagus, tapi ia tak boleh berlari sendirian setiap masa.
Seseorang perlu ada di rumah buat kebanyakan masa.
- Lizzie. - Saya bekerja dari rumah.
Saya cef organik dan saya bercadang nak masakkan
semua makanan Goldie sendiri.
Keperluan makanan anak anjing berbeza daripada anjing dewasa.
Saya rasa kami boleh lakukannya.
Don pelajar tahun ketiga di kolej veterinar
tapi dia berhenti belajar untuk tubuhkan syarikat cermin matanya sendiri.
Bagi setiap cermin mata yang terjual,
kami dermakan sepasang kepada kanak-kanak memerlukan di negara kurang maju.
- Berhenti belajar? Entahlah. - Lizzie, cukup.
Maafkan saya. Mereka sangat sayangkan anak anjing ini.
Kami faham.
Maaf, ini Goldie.
- Doakan saya. - Mentega kacang?
Hai! Comel.
Hei, mak, boleh kami tanggalkan tali Goldie?
Saya rasa, pasangan Lu perlu lihat keadaan Goldie yang lebih tenang.
- Awak tahu banyak tentang anjing. - Ya.
Okey.
Comel.
Beg saya!
Anak anjing memang begini. Okey, Goldie. Lepaskan.
- Goldie. - Okey.
Goldie.
Oh, Tuhan.
Goldie, kamu memang nakal.
Kejadian tadi pasti takkan dapat dilupakan.
Helah mentega kacang anak anjing terhebat abad ke-21.
Saya rasa, pasangan Lu takkan bela anak anjing buat masa lama.
Saya harap awak salah.
Mereka akan jadi keluarga yang bagus untuk anjing yang sesuai.
Asalkan bukan Goldie. Ia milik kita.
- Kejadian yang pelik. - Saya faham.
Tak sangka anjing bersikap begitu apabila dengan orang ia tak suka.
Tengoklah sikapnya apabila bersama orang yang ia suka.
Kamu tak marah Goldie, bukan?
Tentulah tak. Bukan salah Goldie.
Kami tak tahu ia susah dikawal.
Apa maksud ayah? Kenapa ayah pegang tali Goldie?
Mak dan ayah jumpa pusat perlindungan haiwan di Middleton.
Mereka lebih pakar untuk jaga anak anjing aktif macam Goldie.
Ini pilihan terbaik untuknya.
- Ayah akan hantar ia esok. - Tak boleh, ayah!
Sayang, kamu takkan menang perdebatan ini.
Kamu berdua boleh ucap perpisahan pagi esok, okey?
Mari, sayang.
Mari.
Saya buat silap… lagi.
Hei.
Awak pun tak boleh tunggu pagi esok?
Awak tahu saya tak boleh tidur setiap kali ayah bertugas, bukan?
Ya?
Goldie pun ada mak dan ayah.
Mungkin juga adik-beradik.
Awak rasa ia tertanya-tanya jika mereka akan kembali?
Entahlah.
Sekarang, ia cuma ada kita. Kita pula akan serahkannya.
Tak adil.
Charles, ramai orang akan jumpa Goldie di pusat itu.
Mereka akan jatuh sayang padanya, bawa ia pulang
dan jadikannya ahli keluarga mereka.
Awak rasa begitu?
- Ya. - Saya harap awak betul.
Kadangkala, jika kita yakin perkara baik akan berlaku, ia akan jadi kenyataan.
Sebab itu saya boleh tidur apabila ayah tiada. Saya tahu dia akan selamat.
Hei.
Selamat pagi. Ayah baru terima pesanan suara aneh daripada Don Lu.
Dia kata dia boleh buat sandwic menggunakan seluarnya.
Kemudian, kami terjumpa ini.
Itulah rancangan kami: latih Goldie dengan Rufus setiap hari minggu ini
supaya kamu boleh lihat betapa hebatnya ia dan akhirnya benarkan kami bela.
Tapi, pasangan Lu datang awal dan jejaskan segalanya.
Jika difikirkan semula, ia salah mereka.
- Ya. - Jadi, begitulah.
- Dah habis bercakap? - Seperkara lagi.
Saya dan Charles bersetuju mengurangkan elaun sebanyak 50%
selama suatu tempoh untuk ganti beg mahal pasangan Lu yang rosak.
Serta seluarnya.
Ya.
- Sekarang baru habis. - Okey.
Biar ayah kongsikan tentang didikan yang bagus.
Okey. Baiklah.
Dengar sini. Walau sekuat mana kamu cuba, kamu akan buat kesilapan yang banyak.
Tapi, itu tak penting.
Perkara paling penting tentang menjadi ibu bapa yang bagus
ialah buat apa yang terbaik untuk anak-anak.
Jadi, maksudnya ayah tahu apa yang terbaik untuk kami
iaitu menyerahkan Goldie?
Walaupun kami tak setuju,
itu tak penting sebab kamu ibu bapa yang bagus?
Kamu berdua buat salah. Okey?
Macam ayah kamu cakap, ibu bapa yang bagus buat silap.
Sekejap. Kami ibu bapa bagus?
Semasa kamu masih kecil,
berlaku ribut petir dan kamu tak boleh tidur.
Mahu tahu apa mak dan ayah buat?
Kami bina kubu selimut dan teman kamu sepanjang malam.
Sama seperti yang kamu berdua bina untuk Goldie.
Saya rasa kita guna selimut yang sama.
Apabila kami nampak, kami sedar kamu dah bersedia untuk bela anak anjing.
- Betulkah? - Apa?
Kami tak perlu berpandangan pun.
- Ya! - Aduhai…
Tapi, kamu perlu hubungi pasangan Lu dan minta maaf dulu.
Serta berjanji jangan benarkan ia pijak karpet selagi tiada pintu anjing.
- Okey. Setuju. - Ya! Okey.
Mari.
- Goldie! - Goldie! Cuba teka!
Goldie? Mana ia?
- Goldie? - Goldie?
Mari. Jangan takut.
- Charles? - Apa?
Saya rasa Goldie dah buat pintunya.
- Goldie! - Goldie!
- Goldie! Mana ia?
Awak rasa ia tahu ia akan dihantar ke pusat perlindungan?
Goldie tak sebijak itu. Mungkin ia cuma mahu bermain?
Tak masuk akal. Kenapa ia lari?
- Ia boleh main dengan kita. - Entahlah, Charles.
Saya tahu ia pergi ke mana. Ikut saya.
Tengoklah ia bermain. Macam kawan baik.
- Begitulah ia bermain dengan Henry. - Betul.
Pasti kamu gembira ibu bapa kamu benarkan kamu bela Goldie.
- Ya. - Kenapa?
Tiada apa-apa. Goldie nampak sangat gembira bermain dengan Rufus.
Ya. Sangat gembira.
Saya dan kakak saya baru berbincang
dan kami nak tanya jika awak mahu bela Goldie.
Apa?
Kami sayang Goldie.
Tapi, perkara paling penting ialah apa yang terbaik untuk ia.
Serta Rufus.
Serta nenek dan awak, Sammy.
Betulkah? Awak pasti?
Ya.
Kami pasti.
Boleh, nenek? Tolonglah.
Dengan satu syarat.
Kamu berdua perlu jadi ibu bapa angkat Goldie.
- Setuju. - Setuju.
Nampaknya, dah selesai.
Hei, Rufus, mari sini. Kami ada berita baik.
Goldie, mari.
Goldie.
Jangan risau. Kawan saya Sammy pelatih anjing yang hebat.
Saya langsung tak risau. Saya rasa ia akan jadi kawan baik.
Oh ya, jika anda nak tahu apa Charles nak katakan awal tadi
sebelum saya menyampuk, saksikan.
Sebenarnya, dia agak bijak walaupun baru gred ketiga.
Lagipun, dia adik saya.
Saya rasa ada pelbagai jenis wira,
tapi satu persamaan mereka ialah membantu orang lain.
Wira tak semestinya orang. Ia boleh jadi anjing juga.
Anjing sangat hebat. Ia menemani dan menyayangi kita.
Kadangkala, ia bantu kita buat kawan baharu.
Tapi, ia perlukan kita untuk menjaga dan menjadi wiranya.
Tamat.
BERDASARKAN SIRI BUKU SCHOLASTIC
THE PUPPY PLACE OLEH ELLEN MILES
Terjemahan sari kata oleh Tun Nur Hamizah